Zanga-zangar adawa da ballewar Kataloniya | Labarai | DW | 29.10.2017
Zanga-zangar adawa da ballewar Kataloniya
Daruruwan mutane sun gudanar da zanga-zanga a birnin Barcelona na kasar Spain don nuna adawa da yunkurin neman ballewar yankin Kataloniya daga kasar.
Wadanda suka shirya gangamin na wannan Lahadin sun ce sun yi hakan ne a wani mataki na nuna hadin kai da kuma fatan kasancewa kasa Spain guda dunkulalliya. Mutane akalla miliyan daya ne suka shiga gangamin dauke da alluna masu rubuce-rubuce na adawa da duk wani yunkurin na raba Kataloniya da kasar Spain.
A ranar Asabar ne gwamnatin Spain ta sanar da karbe madufan iko a yankin Kataloniya mai kwarya-kwaryar 'yancin kai ya soma aiki inda Fraiministan Mariano Rajoy ya kuma ce za a gudanar da zabe a watan Disamba.
Gwamnatin Madrid ta ce hambararren shugaban na Kataloniya na iya shiga takara a zaben yankin da za'a gudanar a watan Disamba. Baya ga wasu 'yan kasar masu adawa da batun ballewar, kasashen Turai da Amirka suma sun nuna adawarsu da ballewar yankin na Kataloniya daga Spain, bayan kuri'ar neman ballewar da al'ummar yankin suka kada.
Kwanan wata 29.10.2017
Muhimman kalmomi Kataloniya, Spain, Carles Puigdemont, Ballewa, yunkurin ballewa
Permalink https://p.dw.com/p/2mi9b
An cafke Carles Puigdemont a Jamus 25.03.2018
'Yan sanda na Jamus sun cafke tsohon shugaban Kataloniya Carles Puigdemont a kan iyakar Denmark da Jamus.
Muhawara kan sabon shugaban Kataloniya 11.05.2018
Tubabben Shugaban yankin Carles Puigdemont ya janye daga neman shugabanci ya kuma nuna goyon bayansa ga Quim Torra.
Tsohon shugaban Kataloniya zai gurfana 25.03.2018
Tsohon shugaban yankin Kataloniya na Spain Carles Puigdemont zai gurfana a gaban kotun Jamus ranar Litinin.